Gullfiskar eru ekki hrifnir af tómatsósu og sinnepi Innbrotsþjófur á unglingsaldri upplýsti lögreglu um að hann hefði drepið þrjá gullfiska í einu innbrotinu því hann „ vildi ekki skilja eftir nein vitni . " Þjófurinn , sextán ára gamall drengur , var hluti af þriggja manna gengi sem braust inn á heimili í Arlington-hæðum í Chicagofylki Bandaríkjanna . Í samtali við Daily Herald segir lögreglumaðurinn Mike Hernandez : „ Þetta er í raun frekar truflandi . Samkvæmt lögregluskýrslu leit hann á fiskabúrið og sagði : Við getum ekki skilið eftir nein vitni ! " Samkvæmt lögreglu ákvað þjófagengið að brjótast einmitt þarna inn því þeir vissu að húsið var mannlaust eftir bruna í síðasta mánuði . Drengirnir stálu leikjatölvu , geislaspilara , um 30 geisladiskum og 30 DVD-myndum , loftbyssu , skartgripum og peningaskáp . Þegar íbúarnir sneru aftur á heimili sitt sáu þeir að gullfiskarnir lágu dauðir fljótandi efst í fiskabúrinu , en í búrið hafði verið hellt tómatsósu , sinnepi , sterkri sósu og kryddum ýmisskonar . Unglingurinn verður ákærður fyrir innbrot og illa meðferð á dýrum . Félagar hans , 15 og 17 ára , verða ákærðir fyrir innbrot .